|  |
| --- |
| **БЕКІТІЛДІ****Ақтөбе қаласы әкімі** **аппаратының басшысы****\_\_\_\_\_\_\_\_\_\_Ершеге М.И.****2023 жылғы \_\_\_\_\_\_\_\_\_\_** |

**«Ақтөбе қаласы әкімінің аппараты» ММ қалалық терроризмге қарсы комиссия жұмысын үйлестіру бөлімінің**

**ЕРЕЖЕСІ**

**І. Жалпы ереже**

1. Қалалық терроризмге қарсы комиссия жұмысын үйлестіру бөлімінің *(бұдан әрі - Бөлім)* «Ақтөбе қаласы әкімінің аппараты» ММ құрылымдық бөлімшесі болып табылады.

2. Бөлім қызметінде Қазақстан Республикасының Конституциясын, Қазақстан Республикасы Президенті мен Үкіметінің актілерін, өзге де нормативтік - құқықтық актілерді, сонымен бірге осы Ережені басшылыққа алады.

3. Бөлімнің құрылымы мен штаттық саны қала әкімінің штаттық кестесімен белгіленеді.

4. Бөлім құрамына кіретін құрылымдық бөлімшелер жоқ.

**ІІ.Бөлімнің негізгі міндеттері, функциялары мен құқықтары**

 **5. Терроризмге қарсы комиссияның негізгі міндеттері:**

1) Ақтөбе қаласы аумағында терроризмге қарсы іс-қимыл саласындағы мемлекеттік саясатты, сондай-ақ осы саладағы Қазақстан Республикасының заңнамасын жетілдіру бойынша Қазақстан Республикасының Терроризмге қарсы орталығына ұсыныстар дайындауды іске асыруға қатысу;

2) мемлекеттік органдардың аумақтық бөлімшелері мен жергілікті өзін-өзі басқару органдарының, жергілікті бюджеттен қаржыландырылатын атқарушы органдардың терроризмнің алдын алу, терроризм зардаптарын барынша азайту және (немесе) жою жөніндегі қызметін үйлестіру;

3) терроризмнің профилактикасы, терроризм керіністеріне ықпал ететін себептер мен жағдайларды жою, террористік тұрғыдан осал обьектілердің қорғалуын қамтамасыз ету, терроризм зардаптарын барынша азайту және (немесе) жою жөнінде шаралар әзірлеу, осы шараларды іске асыруға бақылауды жүзеге асыру;

4) терроризмге қарсы іс-қимыл саласындағы Қазақстан Республикасының заңнамасында көзделген өзге де міндеттерді шешу болып табылады

Осы міндетке сәйкес бөлімге келесідей функциялар жүктеледі:

1) Ақтөбе қаласында қалыптасқан жағдайды ескере отырып, терроризмнің алдын алу, терроризм зардаптарын барынша азайту және (немесе) жою жөніндегі іс-шараларды жоспарлау және өткізу;

2) Ақтөбе қаласында терроризмге қарсы іс-қимыл саласындағы ахуалға әсер ететін саяси, әлеуметтік-экономикалық, діни және өзге де процестерге мониторинг жасау, бағалау және болжау;

3) мемлекеттік органдардың аумақтық бөлімшелерінің, жергілікті өзін-өзі басқару органдарының, жергілікті бюджеттен атқарушы органдардың терроризмнің алдын алу, оның қаржыландырылатын зардаптарынбарынша азайту және (немесе) жою саласындағы өзара іс-қимылын үйлестіру;

4) мемлекеттік органдардың аумақтық бөлімшелерінің, жергілікті өзін-өзі басқару органдарының, жергілікті бюджеттен қаржыландырылатын атқарушы органдардың терроризмнің алдын алу, оның зардаптарын барынша азайту және (немесе) жою саласындағы қызметінің үйлесімділігіне кері ықпал ететін себептер мен жағдайларды анықтау және жою;

5) терроризмнің алдын алу, оның зардаптарын барынша азайту және (немес) жою саласындағы мемлекеттік органдардың қаржылық, материалдық-техникалық, адрлық, ақпараттық және өзге де қамтамасыз ету мәселелерін шешу;

6) Терроризмге қарсы комиссия аппаратының Терроризмге қарсы комиссия шешімдерінің орындалу мәселелері бойынша есебін тыңдау;

7) террористік тұрғыдан осал обһектілердің терроризмге қарсы қорғалуын жақсарту бойынша жай-күйді зерделеу, проблемаларды талдау, іс-шаралар тұжырымдау;

8) Терроризмге қарсы комиссияның құрамына кіретін мемлекеттік органдардың аумақтық бөлімшелері, жергілікті өзін-өзі басқару органдары, жергілікті бюджеттен қаржыландырылатын атқарушы органдар арасында терроризмге қарсы іс-қимыл мәселелері бойынша өзара ақпарат алмасуды ұйымдастыру;

9) терроризм профилактикасы саласында кадрлар даярлау және олардың біліктілігін арттыру шараларын әзірлеу мен үйлесімді жүзеге асыруда ынтымақтасты жүзеге асыру;

10) Ақтөбе қаласында террористік тұрғыдан осал объектілердің тізбесін әзірлеу, бекіту, өзгерістер мен толықтырулар енгізу жөнінде ұсыныстардайындау;

11) терроризмге қарсы іс-қимыл саласындағы Қазақстан Республикасының заңнамасында көзделген өзге де функциялардыжүзеге асыру.

**3.Бөлімнің құқықтары мен міндеттері**

1) өз құзыреті шегінде мемлекеттік органдардың аумақтық бөлімшелерінің, жергілікті өзін-өзі басқару органдарының, жергілікті бюджеттен қаржыландырылатын атқарушы органдардың терроризмнің алдын алу, оның көріністерін барынша азайту және (немесе) жою жөніндегі іс- қимылдарын ұйымдастыруға, үйлестіру мен жетілдіруге қатысты ұсынымдар беруге;

2) терроризмге қарсы іс-қимыл жоспарлары мен бағдарламаларының жобаларын әзірлеуге;

3) терроризмнің алдын алу, оның зардаптарын барынша азайту және

(немесе) жою мәселелері бойынша орталық мемлекеттік органдар мен ұйымдардың лауазымды адамдарынан белгіленген тәртіппен қажетті материалдар мен ақпаратты сұратуға және алуға;

4) мемлекеттік органдардың аумақтық бөлімшелерінің, жергілікті өзін-өзі басқару органдарының, жергілікті бюджеттен қаржыландырылатын атқарушы органдардың лауазымды адамдарын, сондай-ақ ұйымдардың өкілдерін (келісім бойынша) терроризмге қарсы комиссияның жұмысына қатыстыру үшін тартуға құқылы.

5) Бөлімнің құзыретіне жататын сұрақтар бойынша мемлекеттік органдармен, лауазымдық тұлғалармен және ұйымдармен хат алмасу;

6) қала әкімінің және әкімдіктің актілер жобасын дайындауға қатысу;

7) жұмыс топтарының, комиссиялардың, кеңестік-консультациялық органдардың жұмысына қатысу;

8) Терроризмге қарсы салаларда Қазақстан Республикасы заңдарының және басқа да құқықтық -- нормативтік актілерінің орындалуын қамтамасыз ету.

**ІІІ. Бөлім жұмысын ұйымдастыру**

10.Бөлім Қазақстан Республикасы заңнамалық актілеріне, Президенттің актілеріне, басқа да нормативтік құқықтық актілеріне сәйкес өзінің негізгі міндеттері және функцияларын іске асыруға кеңесті өкілеттерге ие.

11. Бөлімді Қазақстан Республикасының қолданыстағы заңнамаға сәйкес қала әкімімен тағайындалатын бөлім басшысы басқарады.

12. Бөлім басшысы:

1) бөлімді жалпы басқаруды жүзеге асырады, бөлімге жүктелген мақсаттардың және міндеттердің орындалуына жеке жауап береді;

2) бөлімнің мақсатары, міндеттері мен қызмет ету бағыттарын анықтайды, бөлім қызметкерлерінің арасында олардың біліктілік деңгейі мен іскерлік қасиеттерін ескере отырып, міндеттерді бөледі;

3) бөлімде қажетті орындаушылық тәртіпті, іс жүргізуді, ұйымдастыру ережелерін сақтауды қамтамасыз етеді;

4) аппарат басшылығына қызметкерлерді көтермелеу немесе жазалау бойынша ұсыныс енгізеді;

5) бөлім құзыретіне кіретін мәселелер бойынша мемлекеттік органдармен, лауазымдық тұлғалармен және ұйымдармен қызметтік хат алмасуды жүргізеді;

6) Қазақстан Республикасы заңдарына және басқа да құқықтық-нормативтік актілерге сәйкес басқа да міндеттерді атқарады.

13. Құрылымдық бөлімшенің құзыретіне жататын сұрақтар бойынша Бөлімнен басқа құрылымдық бөлімшелерге жолданатын құжаттарға Бөлім басшысы қол қояды, ол жоқ кезде оны алмастыратын лауазымдық тұлға қол қояды.

**«Ақтөбе қаласы әкімінің аппараты» ММ
қалалық терроризмге қарсы комиссия
жұмысын үйлестіру бөлімінің басшысы Есенжолов Қ.А.**

**«Келісілді»:**

**«Ақтөбе қаласы әкімінің аппараты» ММ**

 **мемлекеттік - құқықтық бөлімінің басшысы Кубенов А.И.**